അഞ്ചംഗ കുടുംബത്തിന് തണലേകി കലയപുരം സങ്കേതം കൊട്ടാരക്കര: ശാരീരിക അസുഖങ്ങള് നിമിത്തം നടക്കാന് കഴിയാത്ത പിതാവിനും മാനസികാസ്വസ്ഥ്യമുള്ള മാതാവിനും മൂന്നു മക്കള്ക്കും തണലാകുകയാണ് കലപുരം ആശ്രയ സങ്കേതം. തഴവ നന്ദനം തെക്കേമുറി വീട്ടില് എന്.ഗോപാലകൃഷ്ണന്76, ഭാര്യ രാധമ്മ68 മക്കളായ സന്തോഷ്കുമാര്40 സുബാഷ് ബാബു40,ജയ 35 എന്നിവരാണ് ആശ്രയ സങ്കേതത്തിലെത്തിയത്. മക്കളില് ഇരട്ടകളായ സന്തോഷ് കുമാറിനും സുബാഷ് ബാബുവിനുമാണ് മാനസികാസ്വസ്ഥ്യങ്ങള് ആദ്യം കണ്ടു തുടങ്ങിയത്. ആവശ്യമായ ചികിത്സ നടത്തി അവരെ സാധാരണ ജീവിതത്തിലേക്ക് മടക്കി കൊണ്ടുവരുന്നതിനിടെയാണ് ദുരന്തങ്ങള് ഒന്നിനു പുറമെ ഒന്നായി ഈ കുടുംബത്തെ തേടിയെത്തിയത്. ഇതിനിടെ വിവാഹം കഴിഞ്ഞ ഇളയ മകള് ജയയും വീട്ടില് മടങ്ങിയെത്തി. മൂന്നും മക്കളിലും മാനസികാസ്വസ്ഥ്യങ്ങള് കണ്ടു തുടങ്ങി. ബന്ധുക്കളുടെയും നാട്ടുകാരുടെയും ജനപ്രതിനിധികളുടെയും സഹായത്തോടെ നാളുകള് തള്ളിനീക്കിയ കുടുംബം തികച്ചും പ്രതിസന്ധിയിലായി.തുടര്ന്ന് ജനപ്രതിനിധികള് കലയപുരം ആശ്രയ സങ്കേതം പ്രവര്ത്തകരുമായി ബന്ധപ്പെട്ടു.തഴവ ഗ്രാമ പഞ്ചായത്ത് പ്രസിഡന്റ് സദാശിവന് ,സുധീര് കാരിക്കല്, സുശീലാമ്മ, കടത്തൂര് മന്സൂര്, സരസ്വതിഅമ്മ തുടങ്ങിയവരുടെ സാന്നിദ്ധ്യത്തില് കലയപുരം സങ്കേതം സെക്രട്ടറി കലയപുരം ജോസ് കുടുംബത്തെ സങ്കേതത്തിലേക്ക് ഏറ്റുവാങ്ങി.